El cinema Tívoli inicia juny navegant amb la cinquena entrega de “Piratas del Caribe”
2025-07-24

És sens dubte, un de les estrenes més esperades de la temporada i, a Burjassot, arribarà just a temps per a donar la benvinguda al mes amb el qual també arribarà l’estiu. El cinema Tívoli de Burjassot es prepara per a rebre la cinquena entrega de la saga protagonitzada pel més excèntric dels capitans de tots els mars i de tots els temps. Jack Sparrow (Johnny Deep) torna amb “Piratas del Caribe 5: la venganza de Salazar”, una superproducció que arriba a la gran pantalla de Burjassot del 2 al 4 de juny.

En aquesta nova aventura, dirigida per Joachim Roonning i amb banda sonora a càrrec de Geoff Zanelli, el capità Jack Sparrow s’enfrontarà a un grup de pirates fantasma comandats pel terrorífic capità Salazar, recentment escapat del Triangle de les Bermudes. L’única possibilitat de Sparrow per a eixir amb vida d’aquesta malifeta serà trobar el llegendari Trident de Posidó, un poderós artefacte que li dóna al seu posseïdor el control dels mars.

“Piratas del Caribe 5: la venganza de Salazar”, no recomanada per a menors de 12 anys, es projectarà en el Tívoli, el divendres 2 de juny i el dissabte 3 de juny, a les 19h i a les 22:30h mentre que el diumenge es projectarà a les 17h i a les 19:30h.

Les entrades per a gaudir de totes les estrenes cinematogràfiques que inclou la programació del cinema Tívoli tenen un preu únic de 4 euros i poden adquirir-se des d’aproximadament una hora abans de cada projecció, en la mateixa taquilla del cinema.